அதனால் தான் தமிழகத்தின் பல்வேறு ஜீவாதார பிரச்சனைகளில் விஜய்யின் குரல் ஒலித்தது. அதனால் தான் ஜல்லிக்கட்டிற்காக மெரினாவில் நடந்த போராட்டத்தில் கர்சீப்பால் மறைக்கப்பட்ட விஜய்யின் முகம் தெரிந்தது. நீட் கொடுமையினால் தற்கொலை செய்து கொண்ட டாக்டர் அனிதாவினுடைய தந்தையின் கரங்களை ஆதரவாக பற்றச் செய்தது. தூத்துக்குடி துப்பாக்கிச் சூட்டில் இறந்தவர்களின் குடும்பங்களுக்கு ஆறுதல் கூற தமிழகத்தின் தென் கோடிக்கு அவரை போக வைத்தது. ஆம் தமிழகத்தின் பல குடும்பங்களால் தங்கள் வீட்டு மகனாகவும், பல தங்கைகளாலும், தம்பிகளாலும் அண்ணனாகவும் பார்க்கப்படுபவர் விஜய். ஒரு மகன் போல் வந்து எங்கள் துன்பத்தில் விஜய் பங்கெடுத்துக் கொண்டார் என தூத்துக்குடி மக்கள் சொன்ன வார்த்தைகள் அதற்கு சாட்சி.